open-index/open-wikipedia-markdown huggingface dataset:
Leibnitz (täsmennyssivu)

**Leibnitz** tarkoittaa esimerkiksi seuraavia:
* Leibnitz, kaupunki Steiermarkissa
* Leibnitz (Magdalensbergin alue), Magdalensbergin alue
* Leibnitz, Steiermarkin piiri Itävallassa
* Grube Leibnitz, kaivos Rösrathissa
* Kloster Leibnitz, Steiermark
* Leibnitz (Kuun kraatteri), Kuun kraatteri

## Sukunimi
* Carl Leibnitz (Karl August Leibnitz; 1773–1851), saksalainen näyttelijä ja oopperalaulaja
* Christine Leibnitz (Katharina Christine Nicola; 1783–1839), saksalainen näyttelijä ja oopperalaulaja
* Eberhard Leibnitz (1910–1986), saksalainen kemisti
* Emilie Leibnitz (Emilie Wilhelmine Florentine Leibnitz; avioiduttuaan Braakmann; 1817–1894), saksalainen pianisti
* Friedrich III von Leibnitz (Friedrich III von Polheim; k. 1338), Salzburgin arkkipiispa
* Gottfried Leibnitz, *Gottfried Leibniz* (1646–1716), saksalainen filosofi, matemaatikko, luonnontieteilijä ja yleisnero
* Heinrich Leibnitz (1811–1889), saksalainen graafikko ja taidemaalari 
* Heinz Maier-Leibnitz (1911–2000), saksalainen fyysikko
* Hermann Maier-Leibnitz (1885–1962), saksalainen teollisuusjohtaja, korkeakouluopettaja
* Robert Leibnitz (1863–1929), saksalainen arkkitehti
* Roman von Leibnitz (k. 1179), Roman II, Gurkin piispa
* Ruth Leibnitz (1928–2011), saksalainen kuvanveistäjä
* Wolfgang Leibnitz (s. 1936), saksalainen pianisti

## Katso myös
* Leibniz, täsmennyssivu
Leonid Mosendz

**Leonid Mosendz** (, kirjailijanimiä *Osyp Ljaskovets*, Осип Лясковець; *Rostyslav Berladnyk*, Ростислав Берладник; 20. syyskuuta 1897 Mohyliv-Podilskyi, Venäjän keisarikunta – 13. lokakuuta 1948 Blonay, Sveitsi) oli ukrainalainen kirjailija.

## Elämäkerta
Mosendz opiskeli Vinnytsjan opettajaseminaarissa 1911–1915 ja toimi opettajana  Hnivanissa 1918–1920. Ukrainan kansantasavallan armeijasta kotiutettuna hän pakeni 1920 Puolaan mutta palasi Lutskiin 1921, jolloin puolalaiset pidättivät hänet ja hän joutui internointileirille Kalisziin. Vapauduttuaan hän opiskeli kemiaa 1923–1928 Poděbradyssa Ukrainalaisessa maatalousakatemiassa ja sen jälkeen kaksi vuotta Brnossa, jossa hän suoritti tohtorin tutkinnon 1931. Hän työskenteli sitten insinöörinä Bratislavassa. Hän toimi 1937–1939 opettajana kauppakoulussa Sevljušissa Transkarpatiassa. 1939–1945 hän työskenteli kemistinä Bratislavassa, josta hän pakeni Itävaltaan brittiläiselle vyöhykkeelle. Hän kuoli Sveitsissä tuberkuloosiparantolassa.

## Kirjailijana
Mosendz kirjoitti 1920-luvun loppupuolelta alkaen eri lehtiin runoja, proosaa, kirjallisuusarvosteluja ja -katsauksia. Hän julkaisi proosaa ja runoja myös kirjoina. Hänen kuolemansa jälkeen ilmestyi keskeneräiseksi jäänyt romaani *Ostannii prorok* (1960, 'Viimeinen profeetta'). Hän käänsi kirjallisuutta ukrainaksi monista kielistä. Hänen tuotantonsa pääteema juontuu hänen vahvasta isänmaallisuudestaan.

Mosendz kirjoitti Juri Klenin kanssa yhteisellä salanimellä Porfyri Horotak kirjallisia parodioita, jotka ilmestyivät 1947 nimellä *Dyjabolitšni paraboly* ().

## Lähteet

## Aiheesta muualla
Lennart Back

**Torsten Lennart Back** (28. toukokuuta 1933 Ellenö, Färgelanda – 1. elokuuta 2022 Uddevalla) oli ruotsalainen kilpakävelijä.

## Elämä ja urheilu-ura

Back voitti 20 kilometrin kävelyssä EM-pronssia Tukholmassa 1958. Rooman kesäolympialaisissa 1960 hän sijoittui samalla matkalla kuudenneksi ja Belgradin EM-kilpailuissa 1962 viidenneksi. Kävelyn maailmancupissa hän sijoittui 20 kilometrillä toiseksi vuonna 1961. Back kuoli sairastettuaan pitkään 89-vuotiaana 1. elokuuta 2022.

## Lähteet
* 
* Profiili Ruotsin olympiakomitea 
* 

### Viitteet
David Don

**David Don** (1799/1800–1841) oli skotlantilainen kasvitieteilijä.

David Donilla oli viisi veljeä sekä yksi sisar, ja hänen isänsä George Don oli taimistonhoitaja. Vuonna 1802 George Donista tuli Edinburghin kasvitieteellisen puutarhan yli-intendentti.

David Don muutti nuorena Lontooseen. Siellä hänen ensimmäisiä työtehtäviään oli toimia kasvitieteilijä Aylmer Bourke Lambertin henkilökohtaisena kirjastonhoitajana. Lambertilla oli suuri henkilökohtainen kirjasto sekä herbaario. Lambertin kirjastonhoitajana toimimisen myötä Don pääsi Linnean Societyn kirjastonhoitajaksi ja hän toimi tässä tehtävässään lähes 20 vuotta. 35-vuotiaana Donista tuli Lontoon King's Collegen ensimmäinen kasvitieteen professori. Vähän aikaa professuurinsa aloittamisen jälkeen hänen kaulastaan löydettiin kuitenkin pahalaatuinen kasvain, ja Don kuoli vuonna 1841 vähän ennen syntymäpäiväänsä.

David Donista käytetään tieteellisten nimien yhteydessä auktorilyhennettä **D.Don**.

## Lähteet

## Aiheesta muualla
* JSTOR Global Plants: Don, David
Mimi Jakobsen

**Mimi Vibeke Jakobsen** (s. 19. marraskuuta 1948 Kööpenhamina) on entinen tanskalainen poliitikko. Hän toimi isänsä Erhard Jakobsenin perustaman Keskustademokraatit-puolueen puheenjohtajana 1989–2005, istui kansankäräjillä 1977–2001 ja toimi useaan kertaan ministerinä. Hän oli kulttuuriministeri 1982–1986, sosiaaliministeri 1986–1988, Grönlanti-ministeri 1987, koordinaatioministeri 1993–1994 ja elinkeinoministeri 1994–1996. Vuonna 2006 hän liittyi Sosiaalidemokraatteihin, mutta on sittemmin eronnut puolueesta.
## Lähteet

## Aiheesta muualla
* ''Mimi Jakobsen'' Tanskan kansankäräjien verkkosivuilla
Vuorikuusi

**Vuorikuusi** eli **turkestaninkuusi** (*Picea schrenkiana*) on Kazakstanin, Kirgisian ja Luoteis-Kiinan alueilta Keski-Aasiasta kotoisin oleva puu. Se kasvaa 1200&nbsp;–&nbsp;3500&nbsp;metrin korkeudessa yleensä puhtaissa metsissä, joskus sekoittuneena siperiankuusen kanssa.

Vuorikuusen kaksi alalajia ovat turkestaninvuorikuusi (subsp. *schrenkiana*) ja tiensaninvuorikuusi (subsp. *tianschanica*).

## Kuvaus
Vuorikuusi on suuri ainavihanta puu, joka kasvaa 40–50 metrin korkuiseksi ja sen rungon halkaisija on jopa yhdestä kahteen metriä. Sillä on kapea kartiomainen latvus, jossa on tasaiset ja joskus roikkuvat oksat. Versot ovat vaaleankellanruskeita ja karvattomia. Lehdet ovat neulamaisia, 1,5–3,5 cm pitkiä, poikkileikkaukseltaan neljäkkään muotoisia ja tummanvihreitä.

## Levinneisyys ja elinympäristö
Vuorikuusi kasvaa keski-Aasiassa. Kasvupaikkana on yleensä vuorien pohjoisrinne tai viileät rotkot. Kasvualustaksi sopivat erilaiset vuoristomaaperät, mutta yleensä kivikkoinen maaperä, jossa virtaa vuoriston lumien sulamisvesiä. Se sietää viileää mannerilmastoa.

## Käyttö
Vuorikuusi on tärkeä talouspuu Keski-Aasiassa, jossa sitä käytetään rakennusmateriaalina ja paperintuotantoon.

## Lähteet

## Aiheesta muualla
* Suomen Lajitietokeskus: Vuorikuusi – ''Picea schrenkiana''
* Finto: Kassu – Kasvien suomenkieliset nimet: ''Picea schrenkiana''
Big Lake Township

**Big Lake Township** on kunta (*township*) Yhdysvalloissa Minnesotan osavaltiossa. Sen väkiluku oli 7&nbsp;924 vuonna 2020. Kunta sijaitsee Sherburnen piirikunnassa. Big Lake Township ympäröi Big Laken kaupunkia ja sitä rajaa etelästä Mississippijoki.

## Väestö
Vuonna 2020 Big Lake Townshipin 7&nbsp;924 asukkaasta valkoisia oli 98,0&nbsp;%, aasialaisia 0,6&nbsp;% ja mustia 0,1&nbsp;%. Asukkaista 0,5&nbsp;% puhui kotonaan jotain muuta kieltä kuin englantia ja 0,6&nbsp;% asukkaista oli syntynyt ulkomailla.

## Lähteet
Oshiman yleiskehitystoimisto

**Oshiman yleiskehitystoimisto** () on yksi Japanin Hokkaidōn prefektuurin aluehallinnon yksiköistä. Oshiman yleiskehitystoimiston hallinnoima alue sijaitsee Oshiman niemimaalla Hokkaidōn eteläosassa, ja sillä on rannikkoa sekä Japaninmeren että Tyynenmeren puolella saarta. Alueen pinta-ala on 3&nbsp;937,45 neliökilometriä, ja siellä on 383&nbsp;830 asukasta (vuonna 2021). Alueen pääkaupunki on Hakodate.

Oshiman yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Oshiman yleiskehitystoimistoa edelsikin Oshiman aliprefektuuri, joka tunnettiin vuoteen 1922 saakka nimellä Hakodaten aliprefektuuri. Yli 60 prosenttia alueen väkiluvusta on keskittynyt Hakodaten kaupunkiin, noin 85 prosenttia Hakodaten suurkaupunkialueelle. Seudun väkiluku on ollut 1980-luvulta lähtien laskussa. Vuodesta 2016 sen on liittänyt etelään Honshūn saareen suurnopeusjunayhteys Hokkaidō Shinkansen, joka alittaa Tsugarunsalmen Seikan-tunnelin kautta.

Oshiman yleiskehitystoimisto hallinnoi 11 kuntaa, joista kaksi on kaupunkeja ja yhdeksän on maaseutukaupunkeja. Seuraavassa luettelossa kaupungit on lihavoitu.

*Fukushima
***[[Hakodate]]**
***[[Hokuto (Hokkaidō)|Hokuto]]**
*Kikonai
*Matsumae
*Mori

*Nanae
*Oshamanbe
*Shikabe
*Shiriuchi
*Yakumo

## Lähteet

## Aiheesta muualla

* Oshiman yleiskehitystoimiston internetsivut
Hiyaman kehitystoimisto

**Hiyaman kehitystoimisto** () on yksi Japanin Hokkaidōn prefektuurin aluehallinnon yksiköistä. Hiyaman kehitystoimiston hallinnoima alue sijaitsee Oshiman niemimaalla Hokkaidōn eteläosassa. Siihen kuuluu kaksi toisistaan erillistä osaa Oshiman niemimaan Japaninmeren puoleisella rannikolla. Alueeseen kuuluu myös Okushirin saari. Alueen pinta-ala on 2&nbsp;630,29 neliökilometriä, ja siellä on 34&nbsp;261 asukasta (vuonna 2021). Alueen pääkaupunki on Esashi.

Hiyaman kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Hiyaman kehitystoimistoa edelsikin Hiyaman aliprefektuuri, joka oli perustettu vuonna 1897. Hiyama on Hokkaidōn yleiskehitys- ja kehitystoimistoista pienin. Seutu on harvaan asuttua ja sen väkiluku on laskussa. Historiallisesti merkittäviä elinkeinoja ovat kalastus, maanviljely ja metsätalous.

Hiyaman kehitystoimisto hallinnoi seitsemää kuntaa, jotka ovat kaikki maaseutukaupunkeja.

*Assabu
*Esashi
*Imakane
*Kaminokuni
*Okushiri
*Otobe
*Setana

## Lähteet

## Aiheesta muualla

* Hiyaman kehitystoimiston internetsivut
Hanna Hantula

**Hanna Hantula** (s. 1990) on suomalainen toimittaja ja juontaja. Hantula on työskennellyt mm. Naisasialiitto Unionin Tulva-aikakauslehden päätoimittajana. 

## Ura
Hantula on työskennellyt toiminut toimittajana ja juontajana vuodesta 2014, enimmäkseen Ylellä. Hän on juontanut Ylen Perjantai-ohjelmaa, YleX-etusivua, Yle Kioskin videosisältöjä ja Ajankohtainen kakkonen-ajankohtaisohjelmaa. 

Hantula on valmistunut yhteiskuntatieteiden kandidaatiksi Tampereen yliopistosta ja valtiotieteiden maisteriksi Helsingin yliopiston valtiotieteellisessä tiedekunnasta.

## Yksityiselämä

Hantula avioitui toimittaja Toivo Haimin kanssa toukokuussa 2022.

## Lähteet
Himoinen

**Himoinen** on Vehmaalla sijaitseva kylä, joka on seututie 194:n varrella noin kahdeksan kilometrin päässä kunnan keskustaajamasta Vinkkilästä. Kylään ulottuvan Isosalmen pohjukassa sijaitsevat pienvenesatama, uimaranta sekä paikallisen kyläyhdistyksen ylläpitämä rantasauna.

Vuonna 1998 Himoinen valittiin Varsinais-Suomen Vuoden kyläksi. Nimistöntutkija Saulo Kepsun mukaan kylän nimen taustalla on esikristillinen ”himo”-alkuinen tai -loppuinen henkilönnimi.

## Lähteet
Toivo Haimi (toimittaja)

**Toivo Haimi** (s. 1990) on suomalainen toimittaja ja juontaja. Haimi on työskennellyt vuodesta 2021 alkaen Kansan Uutisten politiikan toimittajana.

## Ura
### Journalismi
Haimi työskenteli Ylellä politiikan toimittajana nuorisomedia Kioskissa vuodesta 2016 ja uutis- ja ajankohtaistoiminnan yksikössä *Takaisin Pasilaan* -podcastin parissa. Kioskissa Haimi juonsi muun muassa *Pilalla*-nimistä ohjelmaa toimittaja Matti Riitakorven kanssa.

Kansan Uutisilla Haimi on luonut *Kaikki Uusiksi (KU)* -nimisen kantaa ottavan uutispodcastin.

### Politiikka

Vasemmistoliiton ehdokkaana ollut Haimi sai vuoden 2023 eduskuntavaaleissa 887 ääntä eikä tullut valituksi.

Haimi on toiminut Yleisen lehtimiesliiton puheenjohtajana maaliskuusta 2024 lähtien. 

## Yksityiselämä
Haimi avioitui toimittaja Hanna Hantulan kanssa keväällä 2022. 

Toivo Haimin isoisä Toivo Haimi oli näyttelijänä ja teatteriohjaajana Petroskoissa Neuvostoliitossa.

## Lähteet
Jaakko Keso

**Jaakko Nikolai Keso** (s. 18. kesäkuuta 1990 Helsinki) on Yle Kioskille työskentelevä suomalainen toimittaja. Keson journalistinen tyyli on dokumenttimainen internet-video.

## Ura
Keso on työskennellyt Yleisradiolla vuodesta 2017 ja valmistui medianomiksi Metropolia-ammattikorkeakoulusta seuraavana vuonna.

## Palkinnot
Keso on palkittu vuoden tekijäksi Shortland-gaalassa vuonna 2018, vuoden merkittävimmän videon tekijäksi Creator Awardsissa vuonna 2020 ja Koura-palkinnolla vuonna 2021. Hän oli myös ehdolla vuoden journalistiksi Suuri journalistipalkinto -gaalassa vuonna 2023. 

Keso palkittiin tiedonjulkistamisen valtionpalkinnolla vuonna 2025.

## Dokumentit ja muut työt
Keso on tehnyt vuoden 2017 alusta materiaalia Ylelle. Hänen tuotantonsa koostuu pitkälti alakulttuureja käsittelevistä, tutkivista videodokumenteista. Keso on käsitellyt dokumenteissaan muun muassa incel-kulttuuria, suomalaista graffitikulttuuria ja suomalaista rap-musiikkia.

Näiden lisäksi Keso on tuottanut monipuolista sisältöä, joka kattaa erilaisia aiheita, kuten Ukrainan sota, taiwanilainen kulttuuri ja Kiinan valtion hallitsema internet-sensuuri sekä Yhdysvaltojen kulttuuri.

## Lähteet
Kuninkuusravit 1956

**Kuninkuusravit 1956** järjestettiin Riihimäen raviradalla 11.–12. elokuuta 1956. Ne olivat 25. Kuninkuusravit ja toistaiseksi ainoat Riihimäellä pidetyt. Ravikuninkuuden voitti Antti Hämylän ohjastama tamma Suhina.

Kuninkuuskilpailuun oli ilmoitettu kahdeksan oriita ja viisi tammaa. Molemmat kilpailivat samassa sarjassa kuninkuustittelista, jonka ohella paras tamma kruunattiin myös ravikuningattareksi. Kaikki matkat juostiin pareittain, jolloin kaksi hevosta kiersi rataa samanaikaisesti toisen kilpailijan lähtiessä matkaan ensimmäisen juostua puoli kierrosta. 3 000 metrillä juostiin niin, että hitain aloitti ja nopein juoksi viimeisenä. Kokonaiskilpailun järjestys ratkaistiin vuonna 1951 käyttöönotetulla monimutkaisella pistejärjestelmällä.

Kuningatartitteliä ei Riihimäellä jaettu, vaan Suhina kruunattiin Suomen Ravirenkaan sääntöjen mukaan ravikuninkaaksi. Suhina oli kolmas kuninkuustittelin saavuttanut tamma. Edelliset olivat Reippaan-Liisu vuonna 1925 ja Tomu neljästi vuosina 1930-1933. Vuonna 1957 voimaan tulleen sääntömuutoksen jälkeen tammaa ei enää voitu kruunata ravikuninaaksi.

Lauantaina Kuninkuusraveissa oli noin 5 000 ja sunnuntaina 12 000 katsojaa. Kilpailujen kunniavieraana oli sunnuntaina Tasavallan presidentti Urho Kekkonen puolisoineen.

## Kuninkuuskilpailu

Viikonloppua edeltäneet sadepäivät olivat pehmittäneet tiilimurskapintaisen radan, niin että se oli useita sekunteja normaalia hitaampi. Avaumatkana juostun 2 000 metrin nopein oli Suhina, joka voittoajallaan 2.59,7 rikkoi ainoana kolmen minuutin rajan. Toiseksi sijoittui jo 14-vuotias Aaroni ja kolmanneksi Aro-Veto. Suhinan ohella ennakkosuosikiksi luettu Volu oli vasta kymmenes. Viidenneksi sijoittunut hallitseva ravikuningas Erkko ravasi epäpuhtaasti, mutta välttyi hylkäykseltä.

Sunnuntaina juostun mailin paras oli Aro-Veto, Suhinan sijoittuessa toiseksi ja Aaronin kolmanneksi. Jo lauantaina huonosti ravannut Erkko sortui laukalle noin 10 metriä ennen maalia ja hylättiin. Päätösmatkan viimeisenä parina juoksivat kokonaiskilpailun kärjessä olleet Suhina ja Aro-Veto. Kahden kieroksen jälkeen Aro-Veto oli 1,4 sekuntia edellä, mutta Suhina kiristi vauhtia viimeisellä kilometrillä voitti lopulta 2,5 sekunnilla. Aro-Vedon viimeinen kierros oli niin hidas, että se hävisi myös Aaronille. Suhinan jälkeen kokonaiskilpailun toiseksi sijoittui Aro-Veto ja kolmanneksi Aaroni.

Suhina oli saapunut vierastalliin Riihimäen Kirjaukseen jo keskiviikkona ja valmistautunut kilpailuun syömällä tiuttain kananmunia.

### Osallistujat
Tammat merkitty tähdellä.

### Tulokset

## Lähteet
Norppa (veistos)

**Norppa**-veistoksia on Lappeenrannassa kaksi:

* Norppa, Maini Pääläisen veistos
* Norppa, August Eskelisen veistos
Norppa (August Eskelinen)

**Norppa** on Lappeenrannan sataman rantapuistossa sijaitseva puuveistos. August Eskelisen tekemän veistoksen materiaali on peräisin Rakuunamäen aukion laidasta poistetusta vanhan lehmuksen rungosta. Se on pystytetty vuonna 2022.

Teos on toinen norppaveistos Lappeenrannassa. Aiempi Norppa on peräisin vuodelta 1997. Se sijaitsee kävelykatu Oleksilla, ja sen on veistänyt Maini Pääläinen. Sen siirtämiseksi satamaan oli suunnitelmia, mutta sinne tuli kuitenkin uusi veistos.

## Lähteet
Credit River

**Credit River** on kaupunki Yhdysvalloissa Minnesotan osavaltiossa. Sen väkiluku oli 5&nbsp;493 vuonna 2020. Kaupunki sijaitsee Scottin piirikunnassa. Credit River sai kaupunkioikeudet vuonna 2021.

## Väestö
Vuonna 2020 Credit Riverin 5&nbsp;493 asukkaasta valkoisia oli 97,9&nbsp;%, alkuperäisasukkaita 1,3&nbsp;% ja aasialaisia 0,8&nbsp;%. Asukkaista 1,0&nbsp;% puhui kotonaan jotain muuta kieltä kuin englantia ja 4,5&nbsp;% asukkaista oli syntynyt ulkomailla.

## Lähteet
Votsotsa

**Votsotsa** (*Hypogeomys antimena*) on Nesomyidae-heimoon kuuluva jyrsijälaji. Lajia tavataan uhanalaisena Madagaskarilla.

## Koko ja ulkonäkö
Votsotsan ruumiinpituus voi olla 30–35 cm, ja häntä on hyvin pitkä, noin 20&ndash;25 cm. Se onkin Madagaskarin jyrsijöistä kookkain. Ruumiinrakenteeltaan laji on tukevahko ja takajalat ovat pitkät ja voimakkaat. Korvat ovat suuret. Votsotsan karva on lyhyttä ja karkeaa. Väriltään laji on selästään ruskea, harmahtava ja joskus turkissa voi olla punaista. Vatsa on valkoinen tai hieman ruskehtava.

## Levinneisyys ja elintavat
Votsotsaa tavataan vain läntiseltä Madagaskarilta. Se elää kuivissa kesävihannissa metsissä, joiden maaperä on hiekkaa. Votsotsat ovat yöaktiivisia ja viettävät päivät maahan kaivamissaan luolastoissa. Lajin ravintoa ovat erityisesti hedelmät, mutta se syö myös muita kasvinosia. Votsotsat ovat yksiavioisia ja territoriaalisia. Naaras synnyttää poikaset sadekaudella marraskuusta huhtikuulle. Poikasia syntyy yksi tai kaksi ja ne pysyvät vanhempiensa luona kunnes saavuttavat sukukypsyyden, koiraat vuoden ja naaraat kahden vuoden ikäisinä.

Votsotsa luokitellaan äärimmäisen uhanalaiseksi ja kannan kooksi arvioidaan noin 5&nbsp;000 täysikasvuista yksilöä. Kantaa uhkaa elinympäristön muuttaminen maanviljelysmaaksi, kuivuus ja votsotsia pyydystävät villiintyneet kissat ja koirat.

## Lähteet
Ngosa Simbyakula

**Ngosa Simbyakula** (s. 13. toukokuuta 1954) on sambialainen poliitikko ja diplomaatti. Hän on koulutukseltaan lakimies ja on toiminut useissa eri tehtävissä sekä Sambiassa että ulkomailla.

Simbyakula on suorittanut lakitieteiden kandidaatin ja maisterin tutkinnot Sambian yliopistossa sekä väitellyt tohtoriksi oikeustieteissä Wisconsin-Madisonin yliopistossa Yhdysvalloissa. 2010–2011 hän toimi Sambian avoimen yliopiston lakitieteiden koulutusyksikön dekaanina ja vuodesta 2011 alkaen erilaisissa tehtävissä Sambian parlamentissa. 2011–2013 Simbyakula toimi Sambian apulaisoikeusministerinä, 2013–2015 asuntoministerinä ja 2015–2016 oikeusministerinä. Vuosina 2017–2020 Simbyakula toimi Sambian suurlähettiläänä Yhdysvalloissa ja vuodesta 2020 Sambian YK-suurlähettiläänä.

Simbyakula on naimisissa ja hänen harrastuksiaan ovat baseball sekä pöytätennis.

## Lähteet
The Nightmare of Being

**The Nightmare of Being** on At the Gatesin studioalbumi, joka julkaistiin 2. heinäkuuta 2021.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Kaaoszine: 
* Soundi: 

## Kokoonpano
* Tomas Lindberg - laulu
* Martin Larsson - kitara
* Jonas Stålhammar - soolokitara, Mellotron, taustalaulu
* Jonas Björler - basso, koskettimet, akustinen kitara, taustalaulu
* Adrian Erlandsson - rummut

## Lähteet

## Aiheesta muualla
* 
*
Khairpur

**Khairpur** tai **Khairpur Mirs** on kaupunki Pakistanin Sindhin provinsissa. Aikanaan se oli Khairpurin ruhtinaskunnan pääkaupunki. Vuoden 2017 väestönlaskennan mukaan Khairpurin asukasluku oli 183&nbsp;120.

## Maantiede

Khairpur sijaitsee Pakistanin Sindhin provinsissa Khairpurin piirikunnassa noin 18 kilometriä Indusjoelta etelään joen itärannan puolella. Sukkur ja Rohri sijaitsevat Khairpurista oin 40 kilometriä koilliseen. Khairpurin kaakkoispuolella sijaitsee Iso Intian aavikko.

## Historia
Noin 25 kilometriä Khairpurista etelään sijaitsee Indus-kulttuurin aikainen Kot Diji.

Khairpurin perusti Mir Suhrab Khan vuonna 1783. Suhrab Khan oli Sindhissä valtaan nouseen Talpur-dynastian perustaja Fath Ali Khan Talpurin veljenpoika ja hallitsi hänen alaisuudessaan Khairpuria, levittäen aluettaan myös kaupungin ympäristöön. Khairpurin ruhtinaskunta säilytti itsenäisyytensä vuonna 1843, kun britit valloittivat muun Sindhin alueen. Yksi Khairpurin ruhtinaskunnan kautinen historiallinen kohde Khairpurissa on esimerkiksi hallitsijan eli *[[mir]]in* palatsi.

Khairpur liittyi Pakistaniin Intian jaon yhteydessä vuonna 1947. Ruhtinaskunnan tarina päättyi hallinnolliseen uudistukseen lokakuussa 1955.

## Väestö
Khairpurin asukasluku oli Pakistanin vuoden 2017 väestönlaskennan mukaan 183&nbsp;120. Vuonna 1998 vastaava lukema oli 102&nbsp;188 ja vuonna 1961 34&nbsp;144.

## Lähteet
Fimbul Taiteilijatalo

**Fimbul taiteilijatalo** on turkulainen taiteilijavetoinen työhuone yhteisö, jota ylläpitää Fimbul Taiteilijatalo ry. Yhdistys aloitti toimintansa vuonna 2000 Jokikadulla ja siirtyi sieltä vuonna 2009 Pääskyvuoren vanhalla kasarmille. 

Taiteilijatalon tarkoitus on ylläpitää työhuoneyhteisöä ja vuokrata kohtuuhintaisia työtiloja taiteilijoille ja luovien alojen ammattilaisille. Fimbul taiteilijatalossa työskentelee yli 30 taiteilijaa.

## Historia

Vuodesta 2009 työhuoneyhteisö on toiminut Turun kaupungilta vuokratussa entisessä Pääskyvuoren kasarmissa osoitteessa Luolastopolku 31 rakennus 2, 20610 Turku. Vuonna 2016 Fimbul taiteilijataloa piinasi murtojen sarja. Liki 80 vuotta suljettuna ollut entinen kasarmialue avautui ulkoilijoille vuonna 2018. 

Turun valinta Euroopan kulttuuripääkaupungiksi vuonna 2011 nosti kansallisessa mediassa esille Turun kuvataiteilijoiden työhuonetilanteen. Taiteilijat olivat olleet vailla työtiloja ja toimitilaa, mutta kaupunki ei ollut vastannut tarpeeseen kuvataiteilijoiden toivomalla tavalla. Kulttuuripääkaupunkistatus toi lisäpontta keskustelulle. Keskustelu oli kiivaimmillaan vuosina 2006–2008, kun pitkään kuvataiteilijoiden työtilana olleen Jokikadun kiinteistön tulevaisuus asetettiin kyseenalaiseksi kaupungin päättäjien toimesta eikä korvaavia tiloja heti saatu käyttöön. Taiteilijat organisoituivat ja järjestivät huomiota herättäviä tempauksia kuten talon valtauksia, mielenosoituksia ja erilaisia kulttuuritapahtumia. Samalla, kun paikallinen sanomalehti Turun Sanomat seurasi taiteilijoiden järjestämiä tempauksia, se raportoi myös päättäjien toimista. Puheena oli molempien osapuolten näkemyksiä kulttuurista ja sen merkityksestä kaupungille. 

Turku on ollut Suomen Taiteilijaseuran Ateljeesäätiön konsultoinnin kohteena koko 2000-luvun, kun Turun kaupunki päätti luopua 30–40 taiteilijan tilapäiskäytössä olleista Jokikadun teollisuusrakennuksista ja tilaongelma paheni olennaisesti. Säätiö teki vuonna 2003 Turun kaupungin tilauksesta Jokikadun kiinteistöstä soveltuvuusselvityksen, jossa säätiö suositteli 1–2 rakennuksen kunnostamista pysyvästi taiteilijakäyttöön. Hanke kuitenkin raukesi, ja kaupunki myi koko kiinteistön. Osalle taiteilijoista kunnostettiin kaupan myötä tilat Pääskyvuoren kasarmille, mutta pysyvä tilaongelman ratkaisu odotti toteutumistaan.

## Lähteet
Eveliina Kauhanen

**Eveliina Kauhanen** on suomalainen näyttelijä. Kauhanen näyttelee naispääroolin kansainvälisessä, suomalais-ranskalaisessa musiikkielokuvassa *[[Muistojeni kahvila]]* (*Le Café de mes Souvenirs*). Kauhanen palkittiin naispääroolista parhaan uuden naisnäyttelijän palkinnolla Catanian kansainvälisillä elokuvafestivaaleilla Italiassa vuonna 2021.
Kaartotaistelu

**Kaartotaistelu** ( ja ) on eräs sotilasilmailuun sekä ilmataisteluihin liittyvä taisteluliike, jossa tavanomaisimmin kaksi eri osapuolta olevaa hävittäjäkonetta pyrkii tiukasti kaartamalla, eli ns. "tynnyrin" omaisilla liikkeillä, pääsemään vastustajan taakse parempiin ampuma-asemiin sekä tulittamaan tätä. Kaartotaisteluiden käymiseen voidaan liittää erilaisia taistelutaktiikoita, kuten esimerkiksi Thach Weave tai nk. suomalaisten toisessa maailmansodassa suosima: heiluritaktiikka taikka venäläisten ja itäblokin käyttämä Kubanin portaat sekä Espanjalainen kehä.

## Lähteet
*Appelsin, Ulla toim.: *Ilta-Sanomat Erikoislehti - IS Historia, Sodan Lentäjät*, Sanoma News Oy, 2011.

### Viitteet

## Aiheesta muualla

*https://theaviationist.com/2020/06/07/here-are-the-basic-fighter-maneuvers-fundamentals-you-need-to-understand-dogfights-explained-by-a-fighter-pilot/
Vernon (Kalifornia)

**Vernon** on kaupunki Yhdysvalloissa Kalifornian osavaltiossa. Sen väkiluku oli 222 vuonna 2020. Kaupunki sijaitsee Los Angelesin piirikunnassa Los Angelesin kaupungin vieressä. Vernon koostuu lähinnä teollisuusalueista, ja kaupungissa käykin töissä päivittäin noin 50&nbsp;000 työntekijää.

## Korruptio

Vuonna 2005 Vernon jäi kiinni korruptiosta. Vernon ei järjestänyt ollenkaan kaupunginvaltuuston vaaleja vuosina 1980–2005. Kaupungin asukkaat olivat lähinnä kaupungin hallinnon työntekijöitä, jotka asuivat kaupungin omistamissa rakennuksissa. 

Kun kolme ihmistä yritti rekisteröityä äänestämään varasto-osoitteella vuonna 2006, kaupunki katkaisi heidän sähkö- ja vesijohtonsa ja palkkasi aseistetun vartijan seuraamaan heitä ympäri vuorokauden. Kun kolmikko ilmoittautui ehdokkaiksi vaaleissa, Vernon perui vaalit. Tarvittiin tuomioistuimen määräys, jotta äänestys voitiin järjestää, ja toinen, jotta äänet voitiin laskea oikeudenmukaisesti.

Vuonna 2011 Kalifornian lainsäädäntöelin päätti äänestää Vernonin kaupunkioikeuksien poistosta. Edustajainhuone hyväksyi lakialoitteen Vernonin kaupunkioikeuksien poistosta, jonka senaatti kuitenkin myöhemmin hylkäsi. Tämän jälkeen Vernon hyväksyi joukon uudistuksia kaupungin hallintoon. Sittemmin Vernoniin on rakennettu kerrostaloja uusia asukkaita varten.

## Väestö
Vuonna 2020 Vernonin 222 asukkaasta valkoisia oli 23,9&nbsp;%, mustia 9,0&nbsp;%, aasialaisia 6,8&nbsp;% ja alkuperäisasukkaita 0,9&nbsp;%. Asukkaista 43,7&nbsp;% kuului johonkin muuhun rotuun ja 15,3&nbsp;% asukkaista kuului kahteen tai useampaan rotuun. Asukkaista 78,0&nbsp;% puhui kotonaan jotain muuta kieltä kuin englantia ja 17,3&nbsp;% asukkaista oli syntynyt ulkomailla.

## Lähteet

## Aiheesta muualla
Timoteus

**Timoteus** on kristillisperäinen miehen etunimi. Sen kreikankielinen merkitys on ’Jumalaa pelkäävä’. Uudessa testamentissa Timoteus on apostoli Paavalin oppilas, työtoveri ja läheinen ystävä.

Digi- ja väestötietoviraston mukaan Suomessa on toukokuuhun 2025 mennessä tilastoitu yhteensä noin 280 Timoteusta.

## Nimipäivä
Timoteuksella on aikoinaan ollut Suomen almanakassa nimipäivä 9.&nbsp;toukokuuta. Muoto *Timoteus* esiintyi almanakassa ensimmäisen kerran vuonna 1788, mutta jo sitä ennen kalenterissa oli käytetty nimiasuja *Timotheus* ja *Thimoteus*. Suomenkielisessä almanakassa Timoteus-nimi oli viimeisen kerran mukana vuonna 1906 ja ruotsinkielisessä vuonna 1928.

## Tunnettuja Timoteuksia ja Timotheuksia
* Timoteus (k. n. 97), Efesoksen piispa, apostoli Paavalin oppilas ja työtoveri
* Johannes Timoteus ”Timo” Korpimaa (1883–1960), suomalainen päätoimittaja, sosialisti ja työläisaktivisti
* Toivo Timoteus Kuula (1883–1918), suomalainen säveltäjä
* Timotheus Milesius, *Timotheos Miletoslainen* (n. 450–360 eKr.), kreikkalainen kitaransoittaja, laulaja ja runoilija
* Timotheus Wahlberg (1791–1833), suomalainen kappalainen ja päiväkirjanpitäjä

## Kuvitteellisia Timoteuksia
* Timoteus Alanko, henkilöhahmo televisiosarjassa *[[Ihon alla (televisiosarja)|Ihon alla]]*

## Lähteet

## Aiheesta muualla
* Etunimien taivutus: Timoteus (Kotimaisten kielten keskuksen verkkojulkaisu)
Marek Kubek

**Marek Kubek** (s. 1970) on puolalais-itävaltalainen karateka. Hän saavutti Kyokushinissa parhaimmillaan raskaansarjan EM-hopeaa 2002.

## Kilpaura
Kubek aloitti Kyokushinin harrastamisen kotimaassaan Puolassa 17-vuotiaana, josta hän muutti Itävaltaan vuonna 1992. Kubek perusti Viennaan oman seuran 1996, jonka jälkeen hän oli Uchi-deshinä Japanissa samalla kilpaillen kansainvälisissä turnauksissa. Kubik saavutti EM-pronssia Portugalissa 2000. Hän saavutti vielä syyskuussa 2002 EM-hopeaa, hävittyään loppuottelussa Akos Aladicsille. 

Kubek siirtyi sittemmin EM-menestyksen jälkeen IKO-liitosta WKO-liittoon, jossa hän on järjestänyt muun muassa Itävallan mestaruuskilpailuja.

## Lähteet
Rumoin kehitystoimisto

**Rumoin kehitystoimisto** () on yksi Japanin Hokkaidōn prefektuurin aluehallinnon yksiköistä. Rumoin kehitystoimiston hallinnoima alue sijaitsee Japaninmeren rannikolla Hokkaidōn pohjoisosassa. Etelässä se rajoittuu Mashikevuoristoon, idässä kohoavat Teshiovuoret. Alueen pinta-ala on 3&nbsp;445,89 neliökilometriä, ja siellä on 43&nbsp;657 asukasta (vuonna 2021). Alueen pääkaupunki on Rumoi.

Rumoin kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Rumoin kehitystoimistoa edelsikin Rumoin aliprefektuuri, joka oli perustettu nimellä Mashiken aliprefektuuri vuonna 1897. Seutu on harvaan asuttua ja sen väkiluku on ollut laskussa 1960-luvun vaihteesta lähtien. Korkeimmillaan siellä oli lähes 130&nbsp;000 asukasta.

Rumoin kehitystoimisto hallinnoi kahdeksaa kuntaa, joista yksi on kaupunki, kuusi on maaseutukaupunkeja ja yksi on kyläkunta. Seuraavassa luettelossa kaupunki on lihavoitu.

*Enbetsu
*Haboro
*Mashike
*Obira
***[[Rumoi]]**
*Shosanbetsu
*Teshio
*Tomamae

## Lähteet

## Aiheesta muualla

* Rumoin kehitystoimiston internetsivut
Leuc

Leuc (oksitaaniksi: *Leuc*) on kunta Ranskan eteläosassa Auden departementissa Oksitanian alueella. Se sijaitsee noin 10 kilometriä Carcassonnen kaupungista etelään.

Kunnan keskiaikainen linna *Château de Leuc* on rakennettu 1200-luvulla. Tämän jälkeen se on kokenut muutostöitä 1300-, 1400- ja 1600-luvuilla. Ensimmäinen maininta linnasta on vuodelta 1215. Katolinen liiga valtasi linnan vuonna 1589. Seuraava suuri vastoinkäyminen tapahtui vuonna 1791, jolloin tulipalo tuhosi linnan. Alkujaan linnassa oli viisi tornia, joista on jäljellä enää kolme. Linna on yksityisomistuksessa, ja se on ollut historiallinen muistomerkki vuodesta 1948 lähtien. 

## Lähteet

## Aiheesta muualla
Resident Evil (televisiosarja)

**Resident Evil** oli Andrew Dabbin Netflixille kehittämä yhdysvaltalainen suoratoistotelevisiosarja. Löyhästi Capcomin samannimiseen videopelisarjaan perustuva sarja on toinen televisiosovitus animaatiominisarjan *[[Resident Evil: Infinite Darkness|Infinite Darkness]]* (2021) jälkeen ja kolmas live-action-sovitus *[[Resident Evil (elokuvasarja)|Resident Evil]]* -elokuvasarjan ja uudelleenkäynnistyselokuva *[[Resident Evil: Welcome to Raccoon City]]n* jälkeen. Televisiosarja sijoittuu omaan universumiinsa, mutta sen taustana ja perustana on videopelisarjan tarina.

Sarjan pääosissa esiintyvät Lance Reddick Albert Weskerin klooneina, Ella Balinska ja Adeline Rudolph Weskerin lapsina, Tamara Smart ja Siena Agudong tyttärien nuorempana itsenä sekä Paola Núñez James Marcuksen tyttärenä Evelyninä. Juoni vuorottelee kahden aikajanan välillä: Jade ja Billie Wesker heidän päiviensä aikana New Raccoon Cityssä, jossa he löytävät isänsä ja Umbrella Corporationin synkät salaisuudet, ja 14 vuoden kuluttua tulevaisuudessa, jolloin Jade yrittää selviytyä maailmanlopusta.

Vuonna 2019 Netflix aloitti kehitystyön Constantin Filmin, elokuvasarjan aiemmin tuottaneen oikeudenomistajan kanssa. Sarja julkistettiin virallisesti vuonna 2020. Dabb palkattiin showrunneriksi useiden muiden Netflix-projektien rinnalle. Koronaviruspandemian vuoksi tuotanto viivästyi kahdeksan kuukautta helmikuusta heinäkuuhun 2021. *Resident Evil* sai ensi-iltansa 14. heinäkuuta 2022, ja kriitikot antoivat sille ristiriitaisia ​​arvosteluja. Sarja ei saa jatkoa, sillä katsojaluvut jäivät alhaiseksi, eikä Netflix tilannut sille toista tuotantokautta.

## Juoni

Sarjan pääjuoni jakautuu kahdelle aikapisteelle, menneisyyteen, vuoteen 2022 ja nykyhetkeen, vuoteen 2036. 

Menneisyyden juoni keskittyy tohtori Albert Weskerin lasten, 14-vuotiaiden kaksosten Billien ja Jaden kamppailuun. Kaksosten elämä saa dramaattisen käänteen, kun tohtori Wesker saa johtoaseman vaikeuksissa olevasta entisestä työpaikastaan, Umbrella Corporationista. Perhe muuttaa työn vuoksi Umbrellan omaan yhteisöön, New Raccoon Cityyn. Siellä kaksoset törmäävät synkkiin salaisuuksiin alkuperänsä ja Umbrellan synkän perinnön takana, kun taas heidän isänsä koordinoi vastausta T-virukseksi kutsutun retrovirusbioaseen puhkeamiseen.

Vuonna 2036 ”nykyhetkellä” T-virus on vähentänyt ihmissivilisaation 300 miljoonaan pakolaiseen, jotka asuvat muurien ympäröimissä kaupunkivaltioissa ja muissa siirtokunnissa, joita ympäröivät kuusi miljardia ”nollaa”, jotka sairastivat taudin ja joista tuli kannibaalimutanttien vaeltelevia ryhmiä. Maailman tehokkain jäljellä oleva organisaatio on Umbrella Corporation, jota tukee sen sotilaallinen arsenaali ja joka etsii Jadea.

## Näyttelijät ja hahmot
### Päähenkilöt

### Sivuhenkilöt

## Jaksot

## Lähteet

## Aiheesta muualla
*
Kamikawan yleiskehitystoimisto

**Kamikawan yleiskehitystoimisto** () on yksi Japanin Hokkaidōn prefektuurin aluehallinnon yksiköistä. Kamikawan yleiskehitystoimiston hallinnoima alue sijaitsee sisämaassa Hokkaidōn keskiosassa. Pohjois–eteläsuunnassa pitkänomaista aluetta ympäröivät eri puolilla vuorijonot; keskiosassa kohoaa Daisetsuzanin vuoriryhmän korkein huippu Asahidake (2&nbsp;291 m). Alueen pinta-ala on 10&nbsp;618,70 neliökilometriä, ja siellä on 484&nbsp;972 asukasta (vuonna 2021). Alueen pääkaupunki on Asahikawa.

Kamikawan yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Kamikawan yleiskehitystoimistoa edelsikin Kamikawan aliprefektuuri, joka oli perustettu vuonna 1897. Alue on Hokkaidōn yleiskehitys- ja kehitystoimistoista toiseksi suurin Ishikarin jälkeen, mutta sen väkiluku on ollut 1960-luvulta lähtien laskussa.

Kamikawan yleiskehitystoimisto hallinnoi 23 kuntaa, joista 4 on kaupunkeja, 17 on maaseutukaupunkeja ja 2 on kyläkuntia. Seuraavassa luettelossa kaupungit on lihavoitu.

*Aibetsu
***[[Asahikawa]]**
*Biei
*Bifuka
***[[Furano]]**
*Higashi-Kagura
*Higashikawa
*Horokanai

*Kami-Furano
*Kamikawa
*Kenbuchi
*Minami-Furano
*Naka-Furano
*Nakagawa
***[[Nayoro]]**
*Otoineppu

*Pippu
***[[Shibetsu]]**
*Shimokawa
*Shimukappu
*Takasu
*Tōma
*Wassamu

## Lähteet

## Aiheesta muualla

* Kamikawan yleiskehitystoimiston internetsivut
Nokia 5710 XpressAudio

**Nokia 5710 XpressAudio** on HMD Globalin 12. heinäkuuta 2022 julkistama matkapuhelin. Puhelimen mukana tulee langattomat nappikuulokkeet, joille on lataus- ja säilytyspaikka puhelimen sisällä. Suomessa puhelin tuli myyntiin 99 euron suositushintaan.

Puhelimessa on 2,4 tuuman näyttö. Tallennustilaa on 128 megatavua ja keskusmuistia 48 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin kamera, ja akun kapasiteetti on 1&nbsp;450 milliampeerituntia. Käyttöjärjestelmänä on Nokia Series 30+.

## Lähteet

## Aiheesta muualla
*Nokia 5710 XpressAudio Nokian sivuilla
Saimi Virtanen

**Saimi Maria Virtanen** (os. **Tarvainen**, 3. tammikuuta 1906 Kuopio – 24. maaliskuuta 1970 Petroskoi) oli neuvostoliitonsuomalainen radiokuuluttaja, joka tunnettiin Suomessa ”Petroskoin Tiltuna”.

Saimi Virtanen syntyi työläisperheeseen. Hän meni töihin jo varhaisnuorena ja liittyi sosialistiseen nuorisoliikkeeseen. Saimi ja hänen miehensä Emil Virtanen siirtyivät vuonna 1930 Neuvostoliittoon, jossa Saimi työskenteli Petroskoin radion kuuluttajana
vuodesta 1931 lähtien.

Emil teloitettiin Stalinin vainoissa vuonna 1937 ja Saimi irtisanottiin radiosta. Hän palasi kuuluttajaksi talvisodan alettua ja tuli Suomessa tunnetuksi neuvostopropagandaa radiossa lukevana ”Petroskoin Tiltuna”. Muistitiedon mukaan ”Petroskoin Tiltu” oli talvisodan aikana saanut tietoonsa, että Yleisradio oli siirtänyt päälähetyskeskuksensa Poriin, ja lupasi ”tulisia terveisiä”. Sitkeästi kiertäneen huhun mukaan ”Petroskoin Tiltu” oli eräässä talvisodan aikaisessa radiolähetyksessä kehottanut suomalaisia varaamaan itselleen vahvoja kenkiä, jotta ne kestäisivät kävelyn Siperiaan.

Jatkosodan aikana Virtanen siirtyi ensin Karhumäkeen ja sitten Belomorskiin, jossa hän jatkoi työtään propagandalähetyksissä. Aunuksen Radio, jonka päällikkönä oli Pekka Tiilikainen, toimi elokuusta 1942 lähtien Virtasen entisissä toimitiloissa Petroskoissa. Virtanen palasi Petroskoihin vuonna 1944 suomalaisten vetäydyttyä kaupungista.

Virtanen työskenteli Neuvosto-Karjalan radiossa yhteensä 25 vuoden ajan. Hän jäi sairauseläkkeelle vuonna 1956. Hänen tyttärensä Raili Virtanen työskenteli Moskovassa kirjallisuudentutkijana ja kääntäjänä.

## Lähteet
* 

### Viitteet

## Katso myös
* Aino Kallio, ”Moskovan Tiltu”
* Inkeri Lehtinen, ”Leningradin Tiltu”
* Armas Äikiä, ”Mies-Tiltu”
* Suomen vapausradio
Tiburtius

**Tiburtius** on miehen etunimi. Se on alun perin latinalainen sukunimi, joka lienee muodostettu roomalaisesta paikannimestä *Tibur* (nyk. Rooman lähellä sijaitseva Tivolin kaupunki). Pyhän Cecilian legendassa mainitaan Tiburtius-niminen varhaiskristillinen marttyyri.

Digi- ja väestötietoviraston mukaan Suomessa on vuoteen 2025 mennessä tilastoitu noin 10–30 Tiburtius-nimistä miestä.

## Nimipäivä
Tiburtius-nimi oli mukana Suomen almanakassa vuosina 1706–1928, lukuun ottamatta joitain katkoksia. Nimipäivä oli 14.&nbsp;huhtikuuta. Se on edelleen Tiburtiuksen nimipäivä Ruotsin almanakassa.

Suomalaisessa ja ruotsalaisessa kansanperinteessä Tiburtiuksen päivää on pidetty vuoden ensimmäisenä kesäpäivänä, ”suvipäivänä”. Erään Koijärveltä kerätyn sananparren mukaan ”Tiburtius maat näyttää, tiet tukkii, ojat täyttää”.

## Lähteet
Liisa-Maria Lusti

**Liisa-Maria Lusti** (s. 22. elokuuta 2004) on virolainen yleisurheilija, jonka päälajeja ovat seitsenottelu ja pituushyppy.

Lusti sijoittui seitsenottelussa neljänneksi 5731 pisteellä alle 20-vuotiaiden maailmanmestaruuskilpailuissa 2022. Otteluennätyksensä 5836 pistettä hän teki Götzisissä toukokuussa 2022. Hän on voittanut Viron-mestaruuden pituushypyssä sisä- ja ulkoradoilla vuonna 2022. Hänen pituushyppyennätyksensä on Viron-mestaruuskilpailuissa 2022 hypätty 633&nbsp;cm.

## Lähteet
Nenäsulkahautoja

**Nenäsulkahautoja** (*Ophthalmotilapia nasuta*) on kirjoahventen heimoon ja sulkahautojien sukuun kuuluva kalalaji. Sitä pidetään akvaariokalana.

## Koko ja ulkonäkö
Nenäsulkahautoja voi kasvaa enintään 20 senttimetrin mittaiseksi. Koiraat ovat naaraita kookkaampia ja värikkäämpiä. Evät, erityisesti vatsaevä, ovat myös koirailla pidempiä kuin naarailla. Koirailla on myös suurempi kuono.

## Levinneisyys ja elinympäristö
Nenäsulkahautojaa tavataan kotoperäisenä Tanganjikajärvessä. Laji elää noin 2–10 metrin syvyisessä ja 24–26 asteen lämpöisessä vedessä. Ravinnokseen se käyttää planktonparvissa ajelehtivia mikro-organismeja. Naaras hautoo mätimunia suussaan. Kansainvälinen luonnonsuojeluliitto IUCN luokittelee nenäsulkahautojan elinvoimaiseksi lajiksi.

## Lähteet
Mark Simpson

**Mark Simpson** (s. 24. huhtikuuta 1995 Rothesay, New Brunswick, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Simpson osaa pelata myös laidassa.

## Ura
Simpson pelasi juniorivuotensa pääasiassa kotiprovinssissaan New Brunswickissa. Hän pelasi Saint John Vitosin U18 AAA-joukkueessa, kunnes Moncton Wildcats varasi Simpsonin 155. pelaajana QMJHL:n varaustilaisuudessa 2012. Samana kesänä hänet varasi myös Dieppe Commandos 26. pelaajana MJAHL:n varaustilaisuudessa. Simpson pelasi kauden 2012–2013 lähes kokonaan Commandosissa, mutta hän pelasi myös neljä ottelua Wildcatsin QMJHL-joukkueessa. Varsinaisella QMJHL:n tulokaskaudellaan 2013–2014 Simpson pelasi Wildcatsissa 44 runkosarjaottelua tehopistein 8+12=20 ja kuusi playoff-ottelua ilman tehopisteitä. Hän pelasi myös neljä ottelua NWJHL-junioriliigan Beaverlodge Bladesissa.

Toukokuussa 2014 Moncton Wildcats kauppasi Simpsonin Acadie-Bathurst Titaniin vaihdossa vuosien 2014 ja 2015 toisen kierroksen varausvuoroihin. Hän voitti kaudella 2014–2015 joukkueen sisäisen piste- ja syöttöpörssin tehoilla 17+28=45 sekä sisäisen tehotilaston lukemalla +3. Kaudella 2016–2017 Simpson nousi Titanin varakapteeniksi. Hän oli tehoilla 29+39=59 joukkueen paras syöttäjä ja toiseksi paras pistemies Christophe Boivinin jälkeen.

Kaudeksi 2016–2017 Simpson siirtyi New Brunswickin yliopistojoukkueeseen. Hän voitti U Sports University Cupin. Kesällä 2017  Simpson osallistui Washington Capitalsin kehitysleirille. Kaudella 2017–2018 hän voitti UNB:ssä AUS:n mestaruuden. Simpson valittiin myös U Sports University Cupin tähdistökentälliseen. Kaudella 2018–2019 hän nousi UNB:n kapteenistoon. Simpson voitti sekä AUS:n mestaruuden että University Cupin.

Lokakuussa 2020 Simpson teki vuoden mittaisen sopimuksen AHL-joukkue Stockton Heatin kanssa. Hän pelasi koronaviruspandemian vuoksi helmikuussa 2021 alkaneella lyhennetyllä kaudella 2020–2021 24 runkosarjaottelua tehopistein 4+2=6. Simpson voitti joukkueen sisäisen tehotilaston lukemalla +4. Syyskuussa 2021 hän teki Heatin kanssa vuoden mittaisen jatkosopimuksen. Simpson osallistui samana syksynä myös Calgary Flamesin NHL-harjoitusleirille. Kaudella 2021–2022 hän pelasi AHL:ssä 31 runkosarjaottelua tehopistein 3+5=8.

Kaudeksi 2022–2023 Simpson siirtyi vuoden mittaisella sopimuksella SM-liigajoukkue Kalevan Palloon. Hän pelasi siellä kahdeksan ottelua ilman tehopisteitä, kunnes Simpsonin sopimus purettiin yhteisymmärryksessä marraskuussa 2022. Seuraavana päivänä hänen uutisoitiin siirtyvän loppukauden kattavalla sopimuksella monikansallisen ICE Hockey Leaguen italialaisjoukkue HC Asiagoon.

## Pelityyli
Simpson on kuvaillut itseään isokokoiseksi kahden suunnan hyökkääjäksi, joka on vahva aloittaja, tunnollinen alivoimapelaaja ja omaan ratkaisukykyä myös hyökkäyspäässä.

## Tilastot

## Lähteet
*
*
*

### Viitteet
Robert Miñnullin

**Robert Möğällim ulı Miñnullin** (Роберт Мөгаллим улы Миңнуллин, ven. Роберт Мугаллимович Миннуллин; *Robert Mugallimovitš Minnullin;* 1. elokuuta 1948, Baškiirien ASNT, Neuvostoliitto - 27. maaliskuuta 2020, Kazan, Venäjä) oli tataarilainen runoilija, journalisti ja poliittinen hahmo. Miñnullinin runoja on käännetty venäjäksi, ukrainaksi, valkovenäjäksi, tšuvassiksi, udmurtiksi, mariksi, karakalpakiksi, turkiksi ja englanniksi. Miñnullin sai useita palkintoja. 

## Lähteet

## Aiheesta muualla
* Роберт Миңнуллин. Күренекле татар шагыйре, журналист, җәмәгать һәм дәүләт эшлеклесе YouTube
Sacred Heart Township

**Sacred Heart Township** on kunta (*township*) Yhdysvalloissa Minnesotan osavaltiossa. Sen väkiluku oli 243 vuonna 2020. Kunta sijaitsee Renvillen piirikunnassa. Sacred Heart Township ympäröi Sacred Heartin kaupunkia pohjoisesta, idästä ja etelästä.

## Väestö
Vuonna 2020 Sacred Heart Townshipin 243 asukkaasta valkoisia oli 95,5&nbsp;% ja aasialaisia 0,4&nbsp;%. Asukkaista 0,4&nbsp;% kuului johonkin muuhun rotuun ja 3,7&nbsp;% asukkaista kuului kahteen tai useampaan rotuun. Asukkaista 0,8&nbsp;% puhui kotonaan jotain muuta kieltä kuin englantia.

## Lähteet
Sacred Heart (Minnesota)

**Sacred Heart** on kaupunki Yhdysvalloissa Minnesotan osavaltiossa. Sen väkiluku oli 510 vuonna 2020. Kaupunki sijaitsee Renvillen piirikunnassa. Sacred Heartia rajaa pohjoisesta, idästä ja etelästä Sacred Heart Township ja lännestä Hawk Creek Township.

## Väestö
Vuonna 2020 Sacred Heartin 510 asukkaasta valkoisia oli 87,6&nbsp;%, alkuperäisasukkaita 0,2&nbsp;% ja aasialaisia 0,2&nbsp;%. Asukkaista 5,1&nbsp;% kuului johonkin muuhun rotuun ja 4,9&nbsp;% asukkaista kuului kahteen tai useampaan rotuun. Asukkaista 4,3&nbsp;% puhui kotonaan jotain muuta kieltä kuin englantia ja 0,3&nbsp;% asukkaista oli syntynyt ulkomailla.

## Lähteet
Sacred Heart

**Sacred Heart** voi tarkoittaa seuraavia:

* Sacred Heart, kaupunki Minnesotassa Yhdysvalloissa
* Sacred Heart Township, kunta Minnesotassa Yhdysvalloissa
* *[[Sacred Heart (Dion albumi)|Sacred Heart]]*, Dion albumi vuodelta 1985.
Robert Saastamoinen

**Robert Saastamoinen** (7. kesäkuuta 1870 Pielavesi – 15. kesäkuuta 1948 Rovaniemi) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Saastamoisen vanhemmat olivat maanviljelijä Matts (Matti) Saastamoinen ja Anna Sofia Nousiainen ja puoliso vuodesta 1897 Sofia Margareta Lampela. Saastamoinen oli metsätyömies ja rakennustyömies Pielisen kanavan työmaalla, metsäyhtiöiden työnjohtaja Länsi-Lapissa, And. Kurth & Co -yhtiön työnjohtaja 1893–1897, oman kauppaliikkeen pitäjä Kittilässä 1897–1916, puunhankkija, oman vähittäis- ja tukkuliikkeen pitäjä Rovaniemellä vuodesta 1916 ja Rob. Saastamoinen Oy:n toimitusjohtaja vuodesta 1930 vuoteen 1947. Hän oli myös Kittilän kunnanvaltuuston ja Rovaniemen kauppalanvaltuuston sekä Rovaniemen kauppalanhallituksen jäsen ja hänellä oli muitakin luottamustehtäviä sekä osakkuuksia ja johtamisvastuita muissa yrityksissä. Kauppaneuvoksen arvon Saastamoinen sai 1944. 

## Lähteet
Kiertoilmakypsennin

**Kiertoilmakypsennin** eli **airfryer** (myös: ilmafriteerauskeitin, ilmafriteeraaja, ilmakeitin ja ilmakypsennin) on pienkone, joka kypsentää ruoan kuumalla kiertoilmalla. Sen tarkoitus on mukailla uppopaistamista ilman tarvetta rasvalle. Se muistuttaa tavallista kiertoilmauunia.

## Toimintaperiaate

Tuuletin kierrättää kuumaa ilmaa suurella nopeudella, mikä tuottaa ruoan pintaan rapean kerroksen ruskistumisreaktioiden, kuten Maillard-reaktion kautta.

## Lähteet
Lalela Mswane

**Lalela Mswane** (s. 27. maaliskuuta 1997, KwaZulu-Natal, Etelä-Afrikka) on eteläafrikkalainen malli ja Miss Supranational 2022 -kilpailun voittaja.

Hän voitti aiemmin Miss Etelä-Afrikka 2021 ja Miss Universum 2021 II perintöprinsessa.

## Lähteet

## Aiheesta muualla
*
Einar Ahlström

**Gustaf Einar Ahlström** (27. heinäkuuta 1891 Helsinki – 4. marraskuuta 1959 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Ahlströmin vanhemmat olivat kirvesmies Gustaf Emil Ahlström ja Ida Aspelin ja puoliso vuodesta 1914 Hilda Maria Hellgrén. Kauppaneuvos Kauko Ahlström oli heidän poikansa. Ahlström kävi kansakoulun ja harjoitteli lasi- ja posliinialan yrityksessä. Hän teki myös opintomatkoja useisiin eri maihin. Oman lasi- ja posliinialan tukkuliikkeen, E. Ahlström -yhtiön, Ahlström perusti 1913. Hän oli yhtiön toimitusjohtaja ja johtokunnan puheenjohtaja aina kuolemaansa saakka. Ahlström oli myös Peltiteos-yrityksen toimitusjohtaja 1930–1940 ja johtokunnan puheenjohtaja 1930–1959 sekä K. V. Karlssonin Konetehdas -yhtiön toimitusjohtaja ja johtokunnan puheenjohtaja 1938–1943. Hän oli perustamassa, osakas tai johtamassa myös useita muita yrityksiä, kuten Keravan Puuteollisuus vuodesta 1920, Idman vuodesta 1925, Taito vuodesta 1931, Emali vuodesta 1932 ja Neon-Teho vuodesta 1937. Ahlströmillä oli lisäksi useita liike-elämän ja muita luottamustehtäviä. Hän toimi muun muassa Syöpäsäätiön hallintoneuvoston puheenjohtajana ja hallituksen jäsenenä sekä Suomen Syöpäyhdistyksessä. Ahlström teki myös huomattavia lahjoituksia kulttuurin, urheilun ja yleishyödyllisten tarpeiden hyväksi. Kauppaneuvoksen arvonimen hän sai 1945. 

## Lähteet
Jussi Mononen

**Jussi (Juhana, Juho) Mononen** (11. huhtikuuta 1888 Liperi – 24. tammikuuta 1962 Lahti) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Monosen vanhemmat olivat maanviljelijä Heikki Mononen ja Loviisa Lovikainen ja puoliso vuodesta 1913 Sirkka Heinonen. Mononen kävi kansakoulun ja teki opintomatkoja useisiin eri maihin. Hän oli rautakaupan kauppa-apulainen Joensuussa 1903–1906 ja Lahdessa 1906–1910, tukkuliikkeen myyjä ja kauppaedustaja 1910–1912, kangaskaupan palveluksessa 1912–1913, kauppias Padasjoella 1913, tukkuliikkeen myyjä ja kauppaedustaja Lahdessa 1913–1914, kauppias Riihimäellä 1914–1916, tukkuliikkeen osakas Lahdessa 1916–1939, kenkätehtaan edustaja Lahdessa 1919–1921, Oy J. Monosen perustajaosakas, toimitusjohtaja ja johtokunnan puheenjohtaja vuodesta 1921 sekä Lahden Saapas- ja Lapikasteollisuus -yhtiön, vuodesta 1943 Mono Oy, perustajaosakas, toimitusjohtaja ja johtokunnan puheenjohtaja vuodesta 1926. Hiihtojalkine monon nimitys juontaa juurensa yhtiön tuotemerkistä. Mononen oli osakas ja johtamassa myös useita muita yhtiöitä. Hän oli perustamassa Suomen Kenkäkauppiaiden Liittoa ja toimi sen hallituksessa 1926–1934 ja vuodesta 1946 ja hänellä oli myös muita luottamustehtäviä. Lahjoittajana muistettu Mononen oli Sirkka ja Jussi Monosen Säätiön hallituksen puheenjohtaja vuodesta 1956 ja Liikesivistysrahastoon perustettiin hänen mukaansa nimetty rahasto 1943. Kauppaneuvoksen arvonimen Mononen sai 1945. Monosen mukaan on nimetty Lahden Kariston huvila-alueen Monosentie, jonne hän rakennutti huvilan.

## Katso myös
*Hiihtäjäpatsas (Lahti)

## Lähteet